|  |
| --- |
| * צילום העמוד הראשון של החיבור ספר הערוך הקצר, מהדורת קושטנטין (איסטנבול), תמוז ה'רע"א 1511.צילום העמוד הראשון של החיבור **ספר הערוך הקצר**, מהדורת קושטנטין (איסטנבול), תמוז ה'רע"א 1511.
* עמוד השער של מהדורת קראקא (קרקוב) 1592עמוד השער של מהדורת קראקא (קרקוב) 1592
* עמוד השער של מהדורת פראג 1707עמוד השער של מהדורת פראג 1707
ישנן 3 תמונות בגלריה. ניתן להקיש על תמונה להגדלתה |

**ספר הערוך הקצר** (או **ספר ערוך הקצור**) הוא שמו של חיבור שנדפס לראשונה במאה ה-16. זהו חיבור מילוני המתרגם את המילים הלועזיות (היווניות והלטיניות) המוזכרות בחיבורי חז"ל; התלמודים והמדרשים, והוא מהווה מעין גרסה מקוצרת לספר הערוך שחובר במאה ה-12, ובהשראת חיבור זה הוא קיבל את שמו. ספר זה הודפס בעילום שם, אולם המחבר מציין את שמו באקרוסטיכון הפותח את החיבור (הושמט בחלק מהמהדורות המאוחרות) "אליה" (אליהו). 

הפעם הראשונה שהוא בא בדפוס הייתה בשנת 1511, באיסטנבול (קונסטנטינופול לשעבר) שתחת שלטון האימפריה העות'מאנית. הספר נדפס תחת השם **ספר הערוך הקצר**, ללא ציון שם המחבר, אולם באקרוסטיכון הפותח את החיבור מוטבע שם המחבר "אליה" (אליהו). הספר הודפס על ידי האחים שמואל ודוד אבן נחמיאס, מייסדי בית הדפוס הראשון באיסטנבול, "תחת ממשלת אדונינו המלך שולטן ביזיט (באיזיט השני) ירום הודו". 

מהדורה נוספת נדפסה בקרקוב בשנת 1592 (ה'שנ"ב) ב"דפוס יצחק פרוסטיץ", וכעשרים וחמש שנים לאחר מכן, בשנת שע"ט (1619) הוציאו בני המדפיס מהדורה חוזרת. בשנת 1707, כמאתיים שנה לאחר צאת הדפוס הראשון, נדפס ספר זה פעם נוספת בפראג, "תחת ממשלת אדונינו המיוחס מאוד, הקיסר יאזיפוס (Joseph I), השם ירום הודו ותנשא מלכותו מעלה מעלה, אכי"ר!". מהדורה זו מבוססת על המהדורה המקורית שהודפסה באיסטנבול בשנת 1511, ולדברי המדפיס זוהי הדפסה שלישית של חיבור זה. כמו כן הוא שילב במהדורה זו תוספות שמצא בכתב יד של החיבור. מהדורה מוערת ומורחבת פורסמה בשנת 1863.

כתבי יד
-------

* ערוך הקצר, (ערכים "פח"-"צרב"). כתב יד בית המדרש לרבנים האטלקי (רומא) 17. מס' סרט במכון לכתבי יד שעל ידי הספרייה הלאומית: F 42901. (המאה ה-17, כתיבה איטלקית)

מהדורות מודפסות
---------------

* **ספר הערוך הקצר**, קושטנטין (איסטנבול), תמוז ה'רע"א 1511, (מחבר לא ידוע, באקרוסטיכון שבראש החיבור מצוין השם "אליה"), (127 עמודים).
* **ספר ערוך הקצר**, (דפוס יצחק פרוסטיץ), קראקא (קרקוב), ה'שנ"ב 1592, (146 עמודים).
* **ספר קצור ערוך**, (מוציא לאור: ה"ר אביגדור ש"ץ דק"ק קראקא, דפוס בני יצחק מדפיס מפרוסטיץ) קראקא (קרקוב), ה'שע"ט 1619.
* **ספר ערוך הקצור**, (מבוסס על מהדורת קושטא 1511, הוציא לאור: צבי הירש ליברליש, דפוס נכדי יהודא ב"ק), פראג ה'תס"ז 1707, (88 עמודים).
* **ספר ערוך הקצור**, הגיה לדפוס: מאיר קהאן ביסטריטץ, וינה (וויען), ה'תרכ"ד 1863, (412 עמודים).
* **ספר ערוך הקצר**, (יצא לאור על ידי השותפים: מנחם מנדל זעגיל ומרדכי ראבינשטיין) (אדר תרל"א, זאלקווא)
* (מוציא לאור: שמואל דוד קרויז, דפוס האחים גרויס), ברוקלין תשל"ו. (99 עמודים)
* הוצאת המסורה, ירושלים תשמ"ה. (100 עמודים)

* האקרוסטיכון בשער החיבור הטובע את שם המחבר: אליה. (מהדורת קושטנטין (איסטנבול), תמוז ה'רע"א 1511)האקרוסטיכון בשער החיבור הטובע את שם המחבר: **אליה**. (מהדורת קושטנטין (איסטנבול), תמוז ה'רע"א 1511)
* הקולופון בסוף החיבור המתאר את פרטי המדפיסים ואת תאריך ההדפסה. (מהדורת קושטנטין (איסטנבול), תמוז ה'רע"א 1511)הקולופון בסוף החיבור המתאר את פרטי המדפיסים ואת תאריך ההדפסה. (מהדורת קושטנטין (איסטנבול), תמוז ה'רע"א 1511)

קישורים חיצוניים
----------------

ויקישיתוף מדיה וקבצים בנושא **הערוך הקצר** בוויקישיתוף